Bya Elisa Nicholas Ssekitende
Abavubuka bakubiriziddwa obuteetuulako, n’okwenyigira mukukola ebitayamba, wabula beekolemu omulimu benyigire mukukola emirimu egyinayamba okukyusa embeera zaabwe ez’ nobulamu.
Amyuka Omubaka wa Gavumenti atuula e Rakai Faizol Sseruwagi, abadde ayogerako eri abatuuze, n’ategeeza nga bwewaliwo emikisa mingi egy’abantu okufuna Ssente, nga ssinga gyiba gyikozeseddwa bulungi abantu basobola okufuna ensimbi n’okwetuusako ebyetaago mu bulamu.
Ono era abajjukizza nekunteekateeka za Gavumenti eziriwo, omuli Emyooga n’enkola eya Parish Development Model ejja nabakubirizza okuzettanira. “Wano e Rakai Twateekawo Ensimbi ezisoba mu Kawumbi mu Myooga. Mulina Constituency bbiri buli emu Gavumenti ya NRM nze gyenjogerera yabawa obukadde bitaano nezigwaamu, naye temubimanyi kubanga tewali ababuulira, ate Nammwe temwagala kugoberera”. Sseruwagi bweyategeezezza abatuuze
RDC Sseruwagi yagenze mu maaso n’asuubiza abavubuka abeteeseteese obulungi, okubakwasizaako munkulakulana yaabwe ng’abawa enkoko n’endokwa z’emmwaanyi babirabirire bikule basobole okwejja mu bwavu ng’eno emu ku Nteekateeka ey’okuyitwaamu okukyusa ekifaananyi kya Rakai, nga buli muntu alina kateeka mu Nsawo.
nso_Latn lug_Latn lug_Latn lug_Latn lug_Latn